A4-0095/98

Ψήφισμα για τα διεθνικά συνδικαλιστικά δικαιώματα στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση (γνωμοδοτήσεις) της Επιτροπής Θεσμικών Θεμάτων (A4-0095/98),

Α. λαμβάνοντας υπόψη ότι 15 κράτη μέλη της ΕΕ έχουν προσυπογράψει τον Κοινοτικό Χάρτη σχετικά με τα θεμελιώδη κοινωνικά δικαιώματα των εργαζομένων, όπου το άρθρο 11 διασφαλίζει το δικαίωμα του συνεταιρίζεσθαι για τους εργαζόμενους και τους εργοδότες,

Β. λαμβάνοντας υπόψη ότι υφίσταται μία αντίφαση μεταξύ των διατάξεων του Κοινοτικού Χάρτη του 1989, όπου ζητείται η αναγνώριση σε ευρωπαϊκό επίπεδο του δικαιώματος του συνεταιρίζεσθαι, και του άρθρου 2 (6) της Συμφωνίας για την Κοινωνική Πολιτική, η οποία αποκλείει το δικαίωμα του συνεταιρίζεσθαι από τις αρμοδιότητες της ΕΕ,

Γ. λαμβάνοντας υπόψη ότι η Ευρωπαϊκή Ένωση προτρέπει όλα τα κράτη μέλη να σέβονται τα ανθρώπινα και κοινωνικά δικαιώματα, μεταξύ των οποίων τα δικαιώματα του συνεταιρίζεσθαι ελευθέρως και της συλλογικής διαπραγμάτευσης,

Δ. λαμβάνοντας υπόψη ότι τον επόμενο αιώνα η Ευρωπαϊκή Ένωση θα διευρυνθεί με νέα κράτη μέλη με βάση τις αποφάσεις της Ατζέντα 2000,

Ε. λαμβάνοντας υπόψη ότι το Ευρωπαϊκό Κοινοβούλιο ελπίζει ότι και τα νέα κράτη μέλη της Ευρωπαϊκής Ένωσης θα τηρήσουν όλους τους όρους που αναφέρονται στηνΕυρωπαϊκή Σύμβαση για τα Ανθρώπινα Δικαιώματα, στον Ευρωπαϊκό Κοινωνικό Χάρτη του Συμβουλίου της Ευρώπης και στον Κοινοτικό Χάρτη του 1989,

ΣΤ. λαμβάνοντας υπόψη ότι, παρ' όλο που τα συνδικαλιστικά δικαιώματα δεν κατοχυρώνονται ρητώς από τις συντηρητικές συνθήκες, αλλά αποτελούν τμήμα των κοινών συνταγματικών παραδόσεων των κρατών μελών και είναι επομένως ουσιαστικά θεμελιώδη δικαιώματα στην Κοινότητα,

Ζ. λαμβάνοντας υπόψη ότι το δικαίωμα διαπραγμάτευσης σε ευρωπαϊκό επίπεδο αναγνωρίζεται ήδη ρητώς στις οδηγίες σχετικά με το Ευρωπαϊκό Συμβούλιο Εργασίας και την οδηγία σχετικά με το χρόνο εργασίας,

Η. λαμβάνοντας υπόψη ότι στη Συνθήκη του Άμστερνταμ έχουν καθορισθεί οι δυνατότητες για συλλογικές διαβουλεύσεις και διαπραγματεύσεις σε ευρωπαϊκό επίπεδο,

Θ. λαμβάνοντας υπόψη ότι το Συμβούλιο, κατόπιν προτάσεως της Επιτροπής και μετά από διαβούλευση με το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών, μπορεί ομοφώνως να αποφασίσει σχετικά με την εκπροσώπηση και τη συλλογική προάσπιση των συμφερόντων των εργαζομένων και των εργοδοτών, συμπεριλαμβανομένης της συμμετοχής των εργαζομένων στη διαχείριση, υπό την επιφύλαξη όμως του άρθρου 6,

Ι. λαμβάνοντας υπόψη ότι ο στόχος της Κοινότητας είναι «να παγιώσει την πρόοδο που σημειώθηκε στον κοινωνικό τομέα μέσω της δράσης των κρατών μελών, των κοινωνικών εταίρων και της Κοινότητας» ((Κοινοτικός Χάρτης των θεμελιωδών κοινωνικών δικαιωμάτων των εργαζομένων, δωδέκατη αιτιολογική σκέψη)) και ότι η Κοινότητα πρέπει να καθορίσει θεμελιώδη διεθνικά συνδικαλιστικά δικαιώματα προκειμένου να υλοποιήσει πλήρως την ευρωπαϊκή εσωτερική αγορά,

ΙΑ. λαμβάνοντας υπόψη ότι «οι πρωτοβουλίες που πρέπει να αναληφθούν σχετικά με την υλοποίηση των κοινωνικών αυτών δικαιωμάτων εμπίπτουν, ανάλογα με την περίπτωση, στην αρμοδιότητα των κρατών μελών και των ενοτήτων που τα αποτελούν ή στην αρμοδιότητα της Ευρωπαϊκής Κοινότητας κατ' εφαρμογήν της αρχής της κάθετης και οριζόντιας επικουρικότητας[semigr ] ότι η υλοποίηση αυτή μπορεί να λάβει τη μορφή νόμων, συλλογικών συμβάσεων ή υφιστάμενων πρακτικών στα κατάλληλα επίπεδα και ότι συνεπάγεται ενδεχομένως την ενεργό συμμετοχή των κοινωνικών εταίρων στα αντίστοιχα επίπεδα» ((Κοινοτικός Χάρτης των θεμελιωδών κοινωνικών δικαιωμάτων των εργαζομένων, δέκατη πέμπτη αιτιολογική σκέψη)),

ΙΒ. λαμβάνοντας υπόψη ότι» η διασφάλιση των θεμελιωδών κοινωνικών δικαιωμάτων στο επίπεδο της Ευρωπαϊκής Κοινότητας δεν μπορεί να δικαιολογήσει, κατά την εφαρμογή της, οπισθοδρόμηση συγκριτικά με την κατάσταση που ισχύει σήμερα σε κάθε κράτος μέλος» ((Κοινοτικός Χάρτης των θεμελιωδών κοινωνικών δικαιωμάτων των εργαζομένων, δέκατη έκτη αιτιολογική σκέψη)),

ΙΓ. λαμβάνοντας υπόψη ότι ένα κράτος μέλος μπορεί να αναθέσει στους κοινωνικούς εταίρους, κατόπιν αιτήσεώς τους, την εφαρμογή οδηγιών σχετικά με την εκπροσώπηση και τη συλλογική προάσπιση των συμφερόντων εργαζομένων και εργοδοτών, συμπεριλαμβανομένης της συμμετοχής των εργαζομένων στη διαχείριση, διατηρώντας για τον εαυτό του το δικαίωμα να διασφαλίζει τα αποτελέσματα που συνεπάγεται η εφαρμογή της εν λόγω οδηγίας.

1. φρονεί ότι η συντονισμένη εφαρμογή της πολιτικής για την απασχόληση και της οικονομικής και νομισματικής ένωσης θα ενθαρρύνει τη διαδικασία των συλλογικών διαπραγματεύσεων σε ευρωπαϊκό επίπεδο[semigr ]

2. φρονεί ότι τα άρθρα 87 και 98 της Σύμβασης της ΔΟΕ, που συντάχθηκαν κατά τη δεκαετία του 40, και ο Ευρωπαϊκός Κοινωνικός Χάρτης του Συμβουλίου της Ευρώπης, που καθορίζουν την ελευθερία του συνεταιρίζεσθαι και της συλλογικής διαπραγμάτευσης σε εθνικό επίπεδο, θα πρέπει να εφαρμόζονται σε κοινοτικό επίπεδο και καλεί την Επιτροπή να εξετάσει πως αυτός ο στόχος μπορεί να επιτευχθεί[semigr ]

3. φρονεί ότι ξεπερνώντας τις συγκρούσεις συμφερόντων μέσω της διαπραγμάτευσης και της κοινωνικής συναίνεσης συμβάλλουν στην ενίσχυση των επιχειρήσεων και της οικονομίας στο σύνολό της, καθώς και στη δημιουργία θέσεων απασχόλησης και πιστεύει ότι η κοινωνική συναίνεση αποτελεί βασική προϋπόθεση για την εξασφάλιση αυτοτροφοδοτούμενης κοινωνικής και οικονομικής ανάπτυξης[semigr ]

4. επιβεβαιώνει την απαίτησή του να διατηρηθούν στη Συνθήκη της Ευρωπαϊκής Ένωσης ιδίως τα θεμελιώδη διεθνικά συνδικαλιστικά δικαιώματα (δικαίωμα του συνεταιρίζεσθαι, συμπεριλαμβανομένου του δικαιώματος της συλλογικής διαπραγμάτευσης και της συνδικαλιστικής δράσης)[semigr ]

5. φρονεί ότι οι συνδικαλιστικές οργανώσεις πρέπει να αναμειχθούν ενεργώς στον καθορισμό των συνδικαλιστικών δικαιωμάτων σε ευρωπαϊκό επίπεδο[semigr ]

6. καλεί τους κοινωνικούς εταίρους, είτε οι ίδιοι είτε στο πλαίσιο του κοινωνικού διαλόγου, να εκπονήσουν προτάσεις σχετικά με τη διαπραγμάτευση κανόνων και αρχών[semigr ]

7. καλεί την Επιτροπή να αφιερώσει ικανό χρόνο, μέσα και προσωπικό στην υπόθεση του κοινωνικού διαλόγου[semigr ]

8. προσκαλεί την Ευρωπαϊκή Επιτροπή να διαδραματίσει ενδιάμεσο ρόλο και να προβεί σε σχετική έρευνα με βάση την οποία οι κοινωνικοί εταίροι θα μπορέσουν να καταλήξουν σε συλλογικές σχέσεις ή συλλογικές συμβάσεις, σύμφωνα με το άρθρο 139 της Συνθήκης του Άμστερνταμ[semigr ]

9. καλεί την Ευρωπαϊκή Επιτροπή να πραγματοποιήσει τις σχετικές μελέτες και έρευνες πριν από το τέλος του 1998[semigr ]

10. είναι της γνώμης ότι τα συνδικαλιστικά δικαιώματα σε ευρωπαϊκό επίπεδο πρέπει να περιλαμβάνουν:

- επαρκή προστασία των εργαζομένων σε περίπτωση αντισυνδικαλιστικών ενεργειών λόγω συμμετοχής τους ή ενεργούς ανάμιξής τους σε συνδικαλιστικές οργανώσεις, χωρίς να υφίστανται οιαδήποτε προσωπική ή επαγγελματική ζημία λόγω της συμμετοχής τους αυτής,

- ελεύθερη συμμετοχή στις συνδικαλιστικές οργανώσεις των επιχειρήσεων[semigr ]

11. πιστεύει ότι οι κοινωνικοί εταίροι θα πρέπει να προχωρήσουν σε διάλογο για τη δημιουργία του κατάλληλου μηχανισμού αποφυγής συλλογικών εργασιακών διενέξεων[semigr ]

12. θεωρεί ότι είναι βασικό, για τη διευκόλυνση της επίλυσης των διεθνικών διενέξεων, να καταβάλλονται προσπάθειες για την ανάπτυξη και εφαρμογή, σε κατάλληλα επίπεδα, διαδικασιών συνδιαλλαγής, διαμεσολάβησης και προαιρετικής διαιτησίας[semigr ]

13. θεωρεί ότι, εάν τα βασικά συνδικαλιστικά δικαιώματα διαφυλαχθούν στη Συνθήκη της Ευρωπαϊκής Κοινότητας, οι διατάξεις του άρθρου 137 (6), ιδίως σε ό,τι αφορά το δικαίωμα του συνεταιρίζεσθαι και το δικαίωμα της απεργίας, πρέπει να καταργηθούν και πιστεύει ότι, κατά την προσεχή αναθεώρηση της Συνθήκης, θα πρέπει να συμπεριληφθούν τα θέματα του άρθρου 137 παρ. 3 στο πεδίο λήψης αποφάσεων με πλειοψηφία/συναπόφαση[semigr ]

14. φρονεί ότι το Συμβούλιο θα πρέπει να αξιοποιήσει τις δυνατότητες που προσφέρονται με το άρθρο 138, παράγραφοι 1, 2 και 3 και το άρθρο 139, παράγραφος 2, της Συνθήκης του Άμστερνταμ προκειμένου να υποστηριχθούν οι κοινωνικοί εταίροι στην προσπάθειά τους για την κατάρτιση μιας πορείας δράσης με στόχο τη σύναψη συμφωνιών μεταξύ των κοινωνικών εταίρων σε ευρωπαϊκό επίπεδο[semigr ]

15. φρονεί ότι η Ευρωπαϊκή Επιτροπή, στην ετήσια έκθεσή της σχετικά με την υλοποίηση των στόχων του άρθρου 136 της Συνθήκης του Άμστερνταμ, πρέπει να λάβει σοβαρώς υπόψη τη νομοθετική ρύθμιση για τα συνδικαλιστικά δικαιώματα σε ευρωπαϊκό επίπεδο[semigr ]

16. είναι της γνώμης ότι το Ευρωπαϊκό Κοινοβούλιο, κατά τη συζήτηση σχετικά με τον Κοινωνικό Χάρτη, θα πρέπει να αφιερώσει ειδικό κεφάλαιο για τη διεύρυνση των συνδικαλιστικών δικαιωμάτων σε κοινοτικό επίπεδο

17. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τους κοινωνικούς εταίρους.